Mahboob Hussein

**Nom i cognoms:** Mahboob Hussein

**País d’origen:** Pakistan

**Edat:** 50 anys

**Religió:** musulmana

**Idioma matern:** urdú

**Altres llengües:** castellà, anglès, holandès.

Mahboob Hussein, de 50 anys i origen Paquistanès, es considera practicant de la religió musulmana, que li va ser inculcada pel seu pare anys enrere, i la seva llengua materna és l’urdú, però també té coneixements d'anglès, castellà i una mica d'holandès.

La seva família està formada per la seva dona i les seves filles, les dues petites.

Va deixar el seu país d'origen per trobar feina. Abans d'arribar a Espanya va estar per Europa durant vint anys, cinc anys més a Holanda, on després d'obrir un negoci, va decidir provar sort a Espanya, un país de grans expectatives per a ell .Un obstacle molt gran va ser viatjar per tot Europa: noUs costums, llengües, gent nova.

Després de quatre anys vivint a Espanya, va decidir arribar al barri de Baró de Viver on es va sentir molt acollit, i va conèixer molt bona gent, afirma que "el 95% són molt tranquils, només de vegades s’incomoda" i va obrir un negoci de comerciant. S'ha adaptat molt bé, tant al barri com als costums espanyols.

Encara que alguna vegada s'ha sentit discriminat, no troba a faltar el seu país, ja que aquí hi té un millor futur per a ell i per a la seva família. Tot i que va ser dur, és clar, ja que va deixar enrere molta gent (la seva mare per exemple), i troba molts canvis respecte del seu país, des de les cases fins a la forma de celebrar les noces.

**Dia a dia :**

Per comprar va a les botigues de la Verneda, on és fàcil trobar totes les espècies i ingredients típics dels plats paquistanesos.

Resar és més fàcil, ja que ho pot fer a casa i a la mesquita, situada a Santa Coloma.

Per reunir-se amb els seus amics o familiars, és troben en un restaurant paquistanès, que respecta el no beure i no fumar que tenen com a ideal.

No li importaria anar-se’n de barbacoa o a ballar amb els seus veïns, ja que tenen bona relació, encara que amb les persones del barri de la mateixa ètnia no es reuneixen.

Els principals recursos que utilitza del barri són: el gimnàs, el centre cívic i l'AMPA.